Diari Oficial de la Generalitat Valenciana


Sumari del DOGV 7630, del 06-10-2015 (2015/8101)

RESOLUCIÓ de 25 de setembre de 2015, de la consellera de Justícia, Administració Pública, Reformes Democràtiques i Llibertats Públiques, sobre la delegació de l'exercici de competències relatives a les fundacions de la Comunitat Valenciana respecte a les quals concórrega una causa d'abstenció per als òrgans superiors o directius de la conselleria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7630

Data del DOGV
:   06-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8101


Data del document
:   25-09-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 25 de setembre de 2015, de la consellera de Justícia, Administració Pública, Reformes Democràtiques i Llibertats Públiques, sobre la delegació de l'exercici de competències relatives a les fundacions de la Comunitat Valenciana respecte a les quals concórrega una causa d'abstenció per als òrgans superiors o directius de la conselleria. [2015/8101]  
El Decret 7/2015, de 29 de juny, del president de la Generalitat, atribuïx a esta conselleria les competències en matèria de justícia i de fundacions, i els articles 19 i 20 del Decret 103/2015, de 7 de juliol, del Consell, afecten l'exercici d'ambdós competències ?ajuda a les víctimes del delicte i fundacions- a la Secretaria Autonòmica de Justícia, Administració Pública, Reformes Democràtiques i Llibertats Públiques i a la Direcció General de Justícia, excepte aquelles funcions que han de quedar reservades a la consellera per prescripció normativa.  
D'altra banda, l'article 2 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, disposa que «el protectorat de les fundacions de la Comunitat Valenciana l'exercix la conselleria competent en matèria de fundacions. La titularitat del protectorat correspon al conseller o la consellera, sense perjuí de la possibilitat de delegar-la...». La qual cosa s'ha efectuat per la Resolució d'esta conselleria de 7 d'agost de 2015, sobre delegació de l'exercici de determinades competències en matèria de fundacions en la Secretaria Autonòmica de Justícia, publicada en el Diari Oficial de la Comunitat Valenciana el 12 d'agost de 2015.  
  
Atés que la Fundació de la Comunitat Valenciana per a l'Atenció a les Víctimes del Delicte pertany al sector públic de la Generalitat, el seu patronat incorpora òrgans superiors i directius d'esta conselleria que tenen atribuïdes funcions tant en matèria de fundacions com d'atenció a les víctimes del delicte. Això constituïx, atenent el que preveu l'article 28 de la Llei de Règim Jurídic de les Administracions Públiques i del Procediment Administratiu Comú, un motiu d'abstenció per a estos òrgans pel que fa a l'adopció, com a òrgans administratius, en l'exercici del protectorat, de les resolucions o altres actes administratius que s'hagen de dictar sobre esta fundació o sobre altres en què es done la mateixa causa.  
Per això, fent ús de les facultats que em conferixen els articles 28.ll i 63.1 de la Llei 5/1983, de 30 de desembre, del Consell, i l'article 29 de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, i atés que és pertinent la delegació en la persona titular de la Direcció General de Reformes Democràtiques de l'exercici de les competències del protectorat que s'hagen d'exercir respecte a la Fundació de la Comunitat Valenciana per a l'Atenció a les Víctimes del Delicte o altres respecte a les quals la persona titular d'esta conselleria o de la Secretaria autonòmica de Justícia, Administració Pública, Reformes Democràtiques i Llibertats Pública estiguen sotmeses a una causa d'abstenció, resolc:  
  
Primer  
Delegar, quan concernisca a la Fundació de la Comunitat Valenciana per a l'Atenció a les Víctimes del Delicte o a d'altres en què es done una causa d'abstenció de la persona titular d'esta conselleria o de la secretaria autonòmica amb competències en matèria de fundacions, les facultats a què fa referència la Resolució de 7 d'agost de 2015, d'esta conselleria, sobre delegació de l'exercici de determinades competències en matèria de fundacions, així com les que no hi estan recollides, en la persona titular de la Direcció General de Reformes Democràtiques.  
  
  
Segon  
Esta delegació no impedix que puga avocar-se el coneixement i la resolució dels assumptes que es consideren procedents, i es pot, així mateix, revocar en qualsevol moment, de conformitat amb el que establix l'article 63.5 de la Llei 5/1983, de 30 de desembre, del Consell.  
  
Tercer  
Les resolucions que es dicten fent ús d'esta delegació esgoten la via administrativa, de conformitat amb el que establixen els articles 13.4 i 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener.  
  
Quart  
Sempre que es faça ús d'esta delegació, s'ha de fer constar en la resolució adoptada, de conformitat amb el que determinen l'article 63.6 de la Llei 5/1983, de 30 de desembre, del Consell, i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener.  
  
Cinquè  
Esta resolució té efecte ple des de l'endemà de la publicació en el Diari Oficial de la Comunitat Valenciana.  
  
València, 25 de setembre de 2015.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.